mobiilisovellus | smoisala
Joskus käyttäjä unohtuu matkalla
Posted by smoisala on 22/02/2017
Posted in: asiakas, digitaalisuus, käyttäjä, kokemus, mobiilisovellus, sähköinen asiointi.	Tagged: ajanvaraus, eläinlääkäri, lemmikkieläin, toimenpide.	Jätä kommentti
Lemmikkieni eläinlääkäri hyödyntää verkkopalvelun lisäksi omaa sovellustaan, joka kokoaa nelijalkaisten sairaskertomukset, lääkitykset, ajanvaraukset kätevästi yhteen näkymään.
Sovelluksen kautta voi myös varata ajan rutiininomaisiin toimenpiteisiin samaan tapaan kuin verkossa mutta ilman perustietojen ainaista päivittämistä.
Sovellus on ollut erinomainen apu, kun toisissa yhteyksissä on tarvittu tietoa lääkityksestä tai sairaushistoriasta. Tai rutiinitoimenpiteitä varten on voinut varata ajan jonottamatta itselleen sopivimpaan aikaan.
Olen voinut luottaa siihen täydellisesti, eikä ole tarvinnut jonottaa puhelimessa tietojen saamiseksi.
oli aika varata aika rutiinitoimenpiteelle, joka oli tehtävissä vain keskellä päivää. Niinpä itsekseen täyttyvästä työkalenterista löytyy sopivia aikoja vasta kuukauden kuluttua.
Tähän sovellus ei enää taipunutkaan. Se tarjosi vain yhtä aikaa kahden viikon kuluessa, kun taas verkossa käyttäjä saattoi selata riittävästi eteenpäin löytääkseen sopivan ajankohdan. Miksi tällainen epäsuhta?
Sovelluksessa valittavissa oleva aika
Verkkopalvelun vastaava tilanne
Sopivan ajan löydyttyä oli jälleen pakko täyttää yksityiskohtainen lomake, jossa muun muassa pakollisina kenttinä ovat rekisteröinti- ja sirunumerot. Onneksi tällä kertaa vuorossa oli nelijalkaisista kämppäkavereista ainoa, jolta myös siru löytyy. Kaikissa muissa tapauksissa minun olisi ollut pakko soittaa muutenkin ruuhkaiseen ajanvaraukseen.
Pakollisina kenttinä ovat rekisteröinti- ja sirunumerot
Varaus onnistui rekisteröintikortin löydyttyä, ja pakollisten tietojen täytön jälkeen varausvahvistus tuli sähköpostiin. Seuraavana päivänä varaus näkyi myös sovelluksessa oikean lemmikin kohdalla.
Mutta jotenkin matkan varrella 90 minuutin vahvistettu varaus on muuttunut 20 minuutin toimenpiteeksi. Eli minun on kuitenkin pakko soittaa vastaanottoon aikataulujen selvittämiseksi.
Kyse on varmaankin toivon mukaan kirjoitusvirheestä, mutta sekin kertoo, että digitalisoinnissa on jotain jäänyt kesken.
Onneksi asia on helppo korjata. Toivottavasti seuraavassa sovellusversiossa toimenpiteiden varausaikoja ei enää rajoiteta, vaan näkymä on sama kuin verkkosivuilla. Tällöin sekä käyttäjä että henkilökunta pääsevät helpommalla. Ja jatkossa ajanvaraukseen ja vastaanotolle soittaisivat vain he, joilla on akuutti hätä, kun verkko tai kännykkäsovellus ovat aivan liian hitaita.
Kaikki kuitenkin pyrkivät lemmikkien parhaaseen hyvinvointiin.
Posted by smoisala on 24/03/2016
Posted in: asiakas, käyttäjä, kokemus, mobiilisovellus, palvelu, toiminta, tuote, verkkopalvelut.	Tagged: avoindata, bussit, joukkoliikenne, sovellus.	Jätä kommentti
Mobiilimaksamisen pioneeri
Posted by smoisala on 25/10/2015
Posted in: asiakas, käyttäjä, mobiilisovellus, palvelu, sähköinen asiointi, tuote, viestintä.	Tagged: kokemus, kommunikointi, maksaminen, mobiili, sovellus.	Jätä kommentti
Turkulainen iQ Payments on yksi start-up-finalisti eurooppalaisessa ideahaasteessa kaupunkielämän ja liikkuvuuden -kategoriassa. Voittajat ratkeavat loppuvuonna.
Föli-sovelluksen myytävät tuotteet.
Turkulaiset ovat törmänneet useimmin iQ:n innovaatioon Föli-sovelluksen yhteydessä. Sovelluksella voi tällä hetkellä ostaa kerta- tai matkalipun joko operaattorin puhelinlaskun, pankki- tai luottokortin tai iQ-tilin avulla. Suunnitelmissa on laajentaa lipputarjontaa.
Monet saattavat kokea ensimmäiset maksuvaihtoehdot haasteellisiksi esimerkiksi työkännykkää käyttäessään, mihin juuri iQ tuo ratkaisun. Tai vastaavasti nuorilla, joilla ei vielä ole mahdollisuutta omaan luottokorttiin, iQ-tili voidaan liittää vanhempien tiliin.
Sovellus mahdollistaa viestinnän palvelutarjoajan ja asiakkaan välillä vaivattomasti. Samaten koko ostohistoria on helposti aina mukana tai nettiselaimen päässä, jos jotain pitää tarkistaa.
Laskutukseltaan iQ-tili toimii luottokorttien tapaan: koontilaskulla, jota voi myös maksaa osissa, sekä normaaleilla korkokuluilla.
Koska en ole joukkoliikenteen suurkuluttaja, Föli-sovellus on palvellut erinomaisesti: aina mukana ja asiointi on nopeaa.
Lisäksi, kun ongelmia on ollut esim. sovelluspäivityksen toimivuudesta omassa puhelimessani, pieni ja ketterä firma on korjannut ongelmat hetkessä ja viestinyt asiasta aktiivisesti. Ainoa mutinan aihe on operaattorimaksun lisäveloite, mutta tämäkin on vain oma valintani, kun en ole ottanut iQ-tiliä käyttööni.
Jos/kun kaupunki luopuu suunnitelmien mukaan kokonaan rahalla maksamisesta linja-autoissa, sovellus säästää kenkiä ja aikaa.
Eurooppalaisten start-upien parhaimmistoa
European Institute of Innovation and Technologyn järjestämässä ideahaasteessa kaupunkielämän ja liikkuvuuden kategoriassa Euroopan runsaasta sadasta start-up-yrityksestä on jäljellä 10 finalistin joukko, jossa iQ Payments on mobiilimaksamisratkaisuineen mukana.
Social networking, collaborative interaction, live information sharing and crowdsourcing in the urban industry sector should encourage the bringing together of individuals into active and sharing- oriented citizens.
Muut kilpailijat tuovat käyttäjälle hyötyä muun muassa parkkeerauksen, matkailun, tapahtumajärjestelyjen ja turvallisuuden saralla.
Start-upit esittelevät innovaationsa 23. marraskuuta Smart Cities -asiantuntijaraadille Lontoossa.
Ideahaasteessa parhaita digitaalisia innovaatioita etsitään 8 Euroopalle strategisesti tärkeässä kategoriassa:
Tähän mennessä julkaistuista finalisteista eri kategorioissa Suomesta ovat mukana
terveys ja hyvinvointi: Moodmetric, joka mittaa käyttäjän stressitasoa
älykkäissä tiloissa Hi Wifi antaa yhden ratkaisun kodin turvallisuuteen seuraten wifi:n radioaaltojen muutoksia sisällä
älykkäissä energiaratkaisuissa Fourdeg vähentää energiakulutusta 20%
Kategorioiden voittajat saavat 40 000 euroa, hopeasijalle selvinneet 25 000 ja kolmanneksi sijoittuneet 15 000 euroa julkisuuden lisäksi.
Pidetään peukkuja suomalais- ja erityisesti turkulaismenestykselle.
eitdigital.eu: Idea Challenge
eitdigital.eu: Idea Challenge: 10 finalists for Urban Life and Mobility announced 21.10.2015
Arkisto Valitse kuukausi joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 Touko 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 elokuu 2016 kesäkuu 2016 Touko 2016 huhtikuu 2016 maaliskuu 2016 helmikuu 2016 tammikuu 2016 joulukuu 2015 marraskuu 2015 lokakuu 2015 syyskuu 2015 elokuu 2015 heinäkuu 2015 kesäkuu 2015 Touko 2015 huhtikuu 2015 maaliskuu 2015 helmikuu 2015 tammikuu 2015 joulukuu 2014 marraskuu 2014 lokakuu 2014 syyskuu 2014 elokuu 2014 heinäkuu 2014 kesäkuu 2014 Touko 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 Touko 2013 huhtikuu 2013 maaliskuu 2013 helmikuu 2013 tammikuu 2013 joulukuu 2012 marraskuu 2012 lokakuu 2012 syyskuu 2012 elokuu 2012 heinäkuu 2012 kesäkuu 2012 Touko 2012 huhtikuu 2012 maaliskuu 2012 helmikuu 2012 tammikuu 2012 joulukuu 2011 marraskuu 2011 lokakuu 2011 syyskuu 2011 elokuu 2011 heinäkuu 2011 kesäkuu 2011 Touko 2011 huhtikuu 2011 maaliskuu 2011 helmikuu 2011 tammikuu 2011
Spurces, vessels and the moon